Instruks vedrørende Covid-19

På Aurehøj Gymnasium følger vi myndighedernes anbefalinger og forholder os løbende til retningslinjer i forhold til sociale arrangementer og hverdagen generelt på skolen.

**Gode råd til at undgå smitte**

* Bliv vaccineret
* Vask dine hænder tit eller brug håndsprit
* Host eller nys i dit ærme – ikke dine hænder
* Undgå håndtryk, kindkys og kram – begræns den fysiske kontakt
* Hold afstand - bed andre tage hensyn

**Hvis du har symptomer på Covid-19, så må du ikke møde i skole.**

De typiske symptomer på Covid-19 er:

* Tør hoste
* Ondt i halsen
* Feber
* Hovedpine
* Vejrtrækningsbesvær
* Muskelsmerter

**Ved mistanke om Covid-19**

Personen med symptomer på COVID-19 skal hurtigst muligt gå i selvisolation og blive testet med PCR. Ved negativ PCR-test kan mistanken ophæves.

Personer, der har testet positiv med antigentest skal selvisolere indtil eventuel negativ opfølgende PCR-test.

**Hvis du bliver testet positiv for Covid-19, så SKAL du kontakte skolen på 39 65 45 45 med henblik på opsporing af nære kontakter.**

**Uden for almindelig kontortid, så skriv en besked i Lectio til gruppen ”coronavagt”, så vil du blive kontaktet med henblik på smitteopsporing.**

Ved positiv Coronatest, så må du ophæve din selvsisolation:

* 48 timer efter at personen ikke længere har symptomer, eller
* 10 dage efter symptomstart, hvis vedkommende har haft to feberfrie dage, og har det betydeligt bedre. Det er acceptabelt med milde restsymptomer som let hoste eller tab af smags- og lugtesans, eller
* 7 dage efter testen blev taget (ikke 7 dage efter modtaget testsvar) hvis man ikke har haft symptomer

Du vil blive registreret som fraværende i Lectio, men du bedes anføre ”symptomer på Covid-19” i fraværsårsager, og fravær i den forbindelse vil ikke medføre nogen form for sanktioner.

**Hvis du har været sammen med en person (nær kontakt), som er testet positiv for Covid-19, så skal du selv testes. Du må ikke møde i skole, før du er blevet testet og har fået 2 negative PCR- testsvar.**

Du skal testes mindst to gange:

Første test skal være på 4. dagen for sidste kontakt med den smittede, og anden test skal være på 6. dagen for sidste kontakt.

For at bestille tid til to prøver, så kontakt Corona-hotline på 32 32 05 11 og tast 2.

Personer, der er fuldt vaccinerede skal stadig PCR-testes på 4. og 6. dagen, men skal ikke i selvisolation og må således gerne møde i skole.

**Nære kontakter**

* Alle, der bor sammen med en, der har fået påvist Covi-19
* Alle, der har haft direkte fysisk kontakt (f.eks. kram) eller direkte kontakt til smittefarlige sekreter (f.eks. hoste eller nys) med en, der har fået påvist Covid-19
* Alle, der har været inden for 1 meter i mere end 15 minutter (f.eks. i samtale med personen) med en, der har fået påvist SARS-CoV-2, dog indenfor 2 meter i en af nedenstående situationer, hvor der er øget risiko for smitte:

- Aktiviteter med kraftig udånding som sang, høj tale eller råb

- Aktiviteter, der indebærer fysisk anstrengelse

- Ophold i lukkede rum med dårlig ventilation eller manglende udluftning

Man er ikke nær kontakt, blot fordi man går i samme klasse, på samme hold eller lignende. Der skal foretages en konkret vurdering af den enkelte kontakt mellem den smittede person og den mulige nære kontakt.

Generelt skal nære kontakter gå i selvisolation og blive testet på dag 4 og 6 efter kontakt med en smittet person. Selvisolation kan undlades for personer, der er tidligere smittede eller færdigvaccinerede, men disse bør fortsat testes på dag 4 og 6.

Det vil være den enkelte nære kontakts ansvar at oplyse institutionen om dette for at blive fritaget for hjemsendelse, f.eks. ved fremvisning af dokumentation for færdiggjort vaccination via f.eks. Sundhed.dk

Hvis du ikke er nær kontakt, men alligevel kan være udsat for smitte:

Anden kontakt er personer, hvor risikoen for at være smittet er markant lavere end hos nære kontakter, men hvor det af hensyn til at opdage uerkendt smitte kan være hensigtsmæssigt at teste. Hvis man har siddet i møde eller har haft undervisning på en uddannelsesinstitution med en smittet person, som man regelmæssigt omgås, vil man være anden kontakt.

Det anbefales at personer, der er anden kontakt til den smittede hurtigst muligt får foretaget én test (enten PCR-test eller antigentest). Personer, der er anden kontakt, skal ikke selvisolere, men bør dog være opmærksomme på symptomer og kan med fordel begrænse antallet af personer, som han/hun ses med indtil svaret på testen. Personer der er anden kontakt anbefales at blive testet, uanset om de er vaccinerede eller tidligere smittede

# **Retningslinjer på skolen**

* Når du ankommer til skolen, så skal håndvask eller afspritning foretages.
* Respekter skiltning på skolen og hold så vidt muligt til højre på gange og trapper.
* I stamklasser og på valghold, skal alle have faste siddepladser for at minimere antallet af nære kontakter.
* Husk afspritning af borde, kontaktpunkter, idrætsredskaber og musikinstrumenter (også mikrofoner).
* Husk udluftning i lokaler i mindst 5 minutter med gennemtræk i hvert modul (gælder ikke musikhuset).
* Vis hensyn til hinanden. Smid dit skrald i skraldespanden og luk vinduerne, når lokaler forlades!